**รายงานการประชุมสภาเทศบาลตำบลท่าประจะ สมัยสามัญ สมัยที่ ๑ ประจำปี พ.ศ. ๒๕๖๓**

**เมื่อวันศุกร์ ที่ ๒๘ กุมภาพันธ์ ๒๕๖๓ เวลา ๐๙.๐๐ น**

**ณ ห้องประชุมสภาเทศบาลตำบลท่าประจะ**

 ผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| ๑. | นายสานนท์ ณ นคร | ประธานสภาฯ | สานนท์ ณ นคร |
| ๒. | นายประสิทธิ์ บุญสุวรรณ์ | รองประธานสภาฯ | ประสิทธิ์ บุญสุวรรณ์ |
| ๓. | นายน้อย ชิตศักดิ์สกุล | สมาชิกสภาเทศบาล เขต ๑ | น้อย ชิตศักดิ์สกุล |
| ๔. | นายสุโชค กาญจนา | สมาชิกสภาเทศบาล เขต ๑ | สุโชค กาญจนา |
| ๕. | นายอภิเชษฐ์ ไชยเดช | สมาชิกสภาเทศบาล เขต ๑ | อภิเชษฐ์ ไชยเดช |
| ๖. | นายคล่อง ดำชู | สมาชิกสภาเทศบาล เขต ๑ | คล่อง ดำชู |
| ๗. | น.ส.อุทัยวรรณ จันทร์แก้ว | สมาชิกสภาเทศบาล เขต ๑ | อุทัยวรรณ จันทร์แก้ว |
| ๘. | นายสุทิน ประทุมเมศว์ | สมาชิกสภาเทศบาล เขต ๒ | สุทิน ประทุมเมศว์ |
| ๙. | นายปราโมทย์ ชูทิพย์ | สมาชิกสภาเทศบาล เขต ๒ | ปราโมทย์ ชูทิพย์ |
| ๑๐. | นายลำดวน ชูสง | สมาชิกสภาเทศบาล เขต ๒ | ลำดวน ชูสง |
| ๑๑. | นายนิคม สุขราม | สมาชิกสภาเทศบาล เขต ๒ | นิคม สุขราม |

 ผู้ไม่มาประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | หมายเหตุ |
| ๑. | นางธนาพร จันทร์คง | สมาชิกสภาเทศบาล เขต ๒ | ลากิจ |

 ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| ๑. | นายประจวบ สรรพสมบูรณ์ | เลขานุการสภาฯ/ปลัดเทศบาล | ประจวบ สรรพสมบูรณ์ |
| ๒. | นายปรีชา คงเดช | รองนายกเทศมนตรี | ปรีชา คงเดช |
| ๓. | นายนิรันดร์ พันธ์ศักดิ์ | รองนายกเทศมนตรี | นิรันดร์ พันธ์ศักดิ์ |
| ๔. | นางพรรณี ศรีจริต | ผู้อำนวยการกองคลัง | พรรณี ศรีจริต |
| ๕. | นายศุภโชค สงชู | หัวหน้ากองช่าง | ศุภโชค สงชู |
| ๖. | ส.ต.ต.หญิงเพ็ญจมาศ อ้นทอง  | นักวิเคราะห์นโยบายและแผนฯ | เพ็ญจมาศ อ้นทอง |

เมื่อถึงเวลานัดประชุม ๐๙.๐๐ น. สมาชิกสภาเทศบาลมาลงชื่อ

จำนวน ๑๑ คน เลขานุการสภาฯ จึงให้สัญญาณเรียกสมาชิกสภา

ฯ เข้าห้องประชุมสภาเทศบาลตำบลท่าประจะ

เลขานุการสภาฯ ได้เรียนเชิญ นายประสิทธิ์ บุญสุวรรณ์ รองประธานสภาฯ ทำหน้าที่ประธานสภาฯ จุดธูปเทียนบูชาพระรัตนตรัย และดำเนินการประชุมสภาเทศบาลตามระเบียบวาระต่อไป

ประธานสภาฯ เรียนสมาชิกสภาเทศบาลทุกท่านขอเปิดการประชุมสภาเทศบาลตำบลท่าประจะ สมัยสามัญ สมัยที่ ๑ ประจำปี พ.ศ. ๒๕๖๓

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

-ไม่มี-

**ระเบียบวาระที่ ๒ เรื่องรับรองรายงานการประชุมสภา สมัยสามัญ สมัยที่ ๔ ประจำปี พ.ศ.๒๕๖๒ เมื่อวันที่ ๒๐ ธันวาคม ๒๕๖๒**

ประธานสภาฯ ขอให้สมาชิกได้ตรวจรายงานการประชุมสภาฯ สมัยสามัญ สมัยที่ ๔ เมื่อวันที่ ๒๐ ธันวาคม ๒๕๖๒ ว่ามีข้อความตอนใดจะแก้ไขหรือไม่ ถ้าไม่มี จึงขอมติที่ประชุม

ที่ประชุมฯ มีมติรับรอง

**ระเบียบวาระที่ ๓ เรื่อง กำหนดสมัยประชุมสามัญประจำปี พ.ศ.๒๕๖๓ และวันเริ่มสมัยประชุมสามัญสมัยแรกประจำปี พ.ศ.๒๕๖๔**

ประธานสภาฯ ขอให้ เลขานุการสภาฯ ชี้แจงระเบียบด้วยครับ ขอเชิญครับ

เลขานุการสภา ตามพระราชบัญญัติเทศบาล พ.ศ.๒๔๙๖ มาตรา ๒๔ ในปีหนึ่งให้มีสมัยประชุมสามัญสี่สมัย สมัยประชุมสามัญครั้งแรกและวันเริ่มสมัยประชุมสามัญประจำปีให้สภาเทศบาลกำหนด และตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึงฉบับที่ ๒ พ.ศ.๒๕๕๔ ข้อ ๒๑ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และ ระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนำปรึกษาในที่ ประชุมสามัญประจำปีสมัยแรก ของแต่ละปีโดยให้นำความในข้อ ๑๑ มาบังคับใช้โดยอนุโลม

 เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น

ประธานสภาฯ ขอเชิญสมาชิกสภาเสนอการกำหนดระยะเวลาและวันเริ่มต้นสมัยประชุม ครับ

นายลำดวน ชูสง เรียนประธานสภาและสมาชิกสภาเทศบาลตำบลท่าประจะ ทุกท่าน กระผมขอเสนอให้มีการประชุมสมัยสามัญ ประจําปี พ.ศ.๒๕๖๓ ดังนี้

สมัยที่ ๒ กําหนด เดือนมิถุนายน ๒๕๖๓ วันเริ่มสมัยประชุม ตั้งแต่ วันที่ ๑ - ๓๐ มิถุนายน ๒๕๖๓

สมัยที่ ๓ กําหนด เดือน สิงหาคม ๒๕๖๓ วันเริ่มสมัยประชุม ตั้งแต่ วันที่ ๑ – ๓๐ สิงหาคม ๒๕๖๓

สมัยที่ ๔ กําหนด เดือนธันวาคม ๒๕๖๓ วันเริ่มสมัยประชุม ตั้งแต่ วันที่ ๑ – ๓๐ ธันวาคม ๒๕๖๓

และกําหนดวันเริ่มสมัยประชุมสมัยแรกประจําปี พ.ศ. ๒๕๖๔ ในเดือน กุมภาพันธ์ ๒๕๖๔ วันเริ่มสมัยประชุม ตั้งแต่วันที่ ๑ กุมภาพันธ์ – ๒ มีนาคม ๒๕๖๔

ประธานสภาฯ ขอผู้รับรอง สมาชิกรับรองถูกต้อง มีผู้ใดเสนอ

เป็นอย่างอื่นหรือไม่ ถ้าไม่มีผู้ใด จึงขอมติที่ประชุม

มติที่ประชุม เห็นชอบ ๑๑ เสียง

ไม่เห็นชอบ - เสียง

งดออกเสียง – คน

**ระเบียบวาระที่ ๔ ญัตติอื่น ๆ (ถ้ามี**)

ประธานสภาฯ มีสมาชิกสภาท่านใดมีเรื่องใดที่จะเสนอให้ที่ประชุมทราบขอ เชิญครับ

นายน้อย ชิตศักดิ์สกุล โครงการถมหลุมบ่อบริเวณถนนสายในทอน หมู่ที่ ๖ หินคลุกที่ ได้ลงไว้การเกลี่ยหินไม่เรียบฝากให้แก้ไขด้วย

นายปรีชา คงเดช สำหรับโครงการถมหินคลุกตามที่ท่าน สท.น้อย ชิตศักดิ์สกุล กล่าวถึงผมและนายช่างควบคุมงานได้ไปตรวจสอบแล้ว และได้แจ้งให้ผู้รับเหมาดำเนินการแก้ไขแล้ว

นายสุทิน ประทุมเมศว์ ผมมีเรื่องที่จะแจ้งให้ที่ประชุมทราบคือเรื่องการเลี้ยงไก่บริเวณห้วยโส หมู่ที่ ๓ เนื่องจากมีปัญหาชาวบ้านร้องเรียนว่ามีความเดือดร้อนจากกลิ่น และแมลงวันทำให้ร้านค้าบริเวณบ้านห้วยโสได้รับความเดือดร้อนทำธุรกิจไม่ได้ และเรื่องคณะกรรมการ

สถานศึกษาโรงเรียนบ้านห้วยโสได้ฝากกระผมมาเรียนเชิญทุกท่านเข้าร่วมในงานเลี้ยงน้ำชากำหนดในวันที่ ๒๘ กุมภาพันธ์ ๒๕๖๓ มีวัตถุประสงค์เพื่อระดมทุนในการพัฒนาคุณภาพการศึกษาของเด็กนักเรียนและคณะครูโรงเรียนบ้านห้วยโส

นายปราโมทย์ ชูทิพย์ ขอหารือไปยังกองช่างบริเวณตรงแยกหัวถนนอยากให้กองช่างประสานไปยังทางหลวงชนบทเพื่อทำลูกระนาดเพราะว่าเป็นทางโค้งอันตรายและถ้าเป็นไปได้ก็ขอไฟแสงสว่างด้วย

นายนิรันดร์ พันธ์ศักดิ์ ตามที่ท่าน สท.ปราโมทย์ ชูทิพย์ เสนอมาผมจะให้กองช่างทำหนังสือประสานไปยังทางหลวงชนบท

นางสาวอุทัยวรรณ์ จันทร์แก้ว เรียนท่านประธานสภาอยากทราบว่าตอนที่ทำท่อลอดเหลี่ยม หมู่ที่ ๑ ไม่เห็นฝ่ายบริหารแจ้งให้สมาชิกสภา และผู้ใหญ่บ้าน ในพื้นที่ทราบว่าผู้รับเหมาเข้ามาทำงานวันไหน เพราะตอนที่เห็นผู้รับเหมาเข้ามาดำเนินการแต่ไม่มีใครอยู่เลย อยากถามว่าทำไมช่างไม่แจ้งให้ทราบ

นายศุภโชค สงชู เรื่องท่อลอดเหลี่ยม หมู่ที่ ๑ บ้านนายวิโรจน์ ตอนที่ผู้รับเหมาเข้ามาดำเนินการก็ไม่ได้ประสานไปยังสมาชิกสภาโดยตรงก็ต้องขอโทษด้วยครั้งต่อไปจะพยายามแจ้งก่อน ซึ่งขณะนี้ผู้รับเหมายังทำงานไม่เสร็จและยังไม่ได้ตรวจรับงาน

นายประจวบ สรรพสมบูรณ์ ข้อแจ้งข้อกฎหมายเกี่ยวกับการเลี้ยงสัตว์ตามกรณีที่ สท.สุทิน ประทุมเมศว์ ได้แจ้งว่าการประกอบกิจการเลี้ยงไก่ดังกล่าวเป็นลักษณะการประกอบกิจการที่ต้องมีการขออนุญาตประกอบกิจการตามเทศบัญญัติเทศบาลตำบลท่าประจะ เรื่อง การประกอบกิจการที่เป็นอันตรายต่อสุขภาพ ซึ่งกรณีดังกล่าวยังไม่ได้มีการขออนุญาตแต่อย่างใด

 การแข่งขันกีฬาสานสัมพันธ์ในปีนี้องค์กรบริหารส่วนตำบลเคร็ง เป็นเจ้าภาพโดยจะใช้สนามกีฬาโรงเรียนวัดควนป้อม เป็นสถานที่ในการแข่งขัน ซึ่งจะมีกิจกรรมการแข่งขันกีฬาระหว่างวันที่ ๑๒-๑๘ มีนาคม ๒๕๖๓ และกิจกรรมวันท้องถิ่นไทยในวันที่ ๑๘ มีนาคม ๒๕๖๓ พิธีเปิดจะมีขึ้นในวันที่ ๑๒ ใช้การเปิดด้วย มินิมารธอนจากโรงเรียนเคร็งธรรมวิทยาเข้าเส้นชัยที่โรงเรียนวัดควนป้อม

ประธานสภาฯ มีสมาชิกสภาท่านใดมีเรื่องอื่นใดที่จะแจ้งที่ประชุมทราบอีกหรือไม่ถ้าไม่มีขอปิดการประชุมสภาเทศบาลตำบลท่าประจะ สมัยสามัญ สมัยที่ ๑ ประจำปี พ.ศ.๒๕๖๓

ปิดการประชุม เวลา ๑๑.๔๐ น.

 ลงชื่อ ประจวบ สรรพสมบูรณ์ เลขานุการสภา

 (นายประจวบ สรรพสมบูรณ์)

 ลงชื่อ สานนท์ ณ นคร ประธานสภาฯ

 ( นายสานนท์ ณ นคร)